CELEX: 31991R3640
Language: el
Date: 1991-12-13
Title: Κανονισμός (ΕΟΚ) αριθ. 3640/91 της Επιτροπής της 13ης Δεκεμβρίου 1991 για κατάταξη εμπορευμάτων στη συνδυασμένη ονοματολογία

Avis juridique important

|

31991R3640

Κανονισμός (ΕΟΚ) αριθ. 3640/91 της Επιτροπής της 13ης Δεκεμβρίου 1991 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 344 της 14/12/1991 σ. 0062 - 0063 Φινλανδική ειδική έκδοση: Κεφάλαιο 2 τόμος 8 σ. 0102  Σουηδική ειδική έκδοση: Κεφάλαιο 2 τόμος 8 σ. 0102 

ΚΑΝΟΝΙΣΜΟΣ (ΕΟΚ) αριθ. 3640/91 ΤΗΣ ΕΠΙΤΡΟΠΗΣ  της 13ης Δεκεμβρίου 1991  για κατάταξη εμπορευμάτων στη συνδυασμένη ονοματολογίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987, για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3537/91 (2) και ιδίως το άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη των εμπορευμάτων που αναφέρονται στο παράρτημα του  παρόντος κανονισμού-  ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη  ενδεχομένως υποδιαιρέσεων η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών-  ότι, κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κανονισμούς που σημειώνονται στη στήλη 2 βάσει των διατάξεων της  στήλης 3-  ότι η Επιτροπή Ονοματολογίας δεν εξέφρασε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα εμπορεύματα που περιγράφονται στη στήλη 1 του προσαρτημένου πίνακα κατατάσσονται στη συνδυασμένη ονοματολογία στους αντίστοιχους κωδικούς που σημειώνονται στη στήλη 2 του εν λόγω πίνακα.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1991. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 256 της 7. 9. 1987, σ. 1. (2) ΕΕ αριθ. L 335 της 6. 12. 1991, σ. 9.    ΠΑΡΑΡΤΗΜΑ        Περιγραφή εμπορευμάτων  Κατάταξη Κωδικός ΣΟ  Αιτιολογία      (1)  (2)  (3)         Σύνθεση αποτελούμενη από δύο ενδύματα στην αυτή συσκευασία, προοριζόμενα για λιανική πώληση και αποτελούμενη από:  - Ελαφρό ένδυμα από πλεκτό (συνθετικές ίνες), (δαντέλλα Rachel με διακοσμητικά σχέδια, στην οποία έχει ενσωματωθεί μεταλλικό νήμα) προοριζόμενο να φέρεται στο άνω μέρος του σώματος και το οποίο φθάνει μόλις κάτω από τη μέση, με μανίκια μακριά,  στριφωμένο στη βάση και στο άκρο των μανικιών. Εμπρός φέρει άνοιγμα σχήματος V πολύ μεγάλου βάθους που καταλήγει σε ταινία από δαντέλλα Rachel, μονόχρωμη και του οποίου η δεξιά πλευρά μπορεί να επικαλύπτει την αριστερή [βλέπε φωτογραφία αριθ. 465 Α (1)]   - Σλιπ από τα ίδια υφάσματα, με την ίδια σύνδεση και τα ίδια χρώματα με το ένδυμα που προορίζεται για το άνω μέρος του σώματος [βλέπε φωτογραφία αριθ. 465 Β (1)]  6106 20 00  6108 22 00  Η κατάταξη γίνεται με βάση τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, τη σημείωση 13 του μέρους XI, τη σημείωση της κλάσης 2.Α του μέρους XI, τη σημείωση 4 του κεφαλαίου 61 (για το ένδυμα για  το άνω μέρος του σώματος), καθώς και από το κείμενο των κωδικών ΣΟ 6106 και 6106 20 00, 6108 και 6108 22 00. (Βλέπε επίσης τις επεξηγηματικές σημειώσεις της συνδυασμένης ονοματολογίας για τον κωδικό ΣΟ 6106)                              (1) Οι φωτογραφίες έχουν χαρακτήρα καθαρά ενδεικτικό.